CELEX: 22019D0726
Language: sl
Date: 2017-07-07 00:00:00
Title: Sklep Skupnega odbora EGP št. 119/2017 z dne 7. julija 2017 o spremembi Priloge I (Veterinarske in fitosanitarne zadeve) k Sporazumu EGP [2019/726]

16.5.2019   
               
               
                  SL
               
               
                  Uradni list Evropske unije
               
               
                  L 128/3
               
            
         SKLEP SKUPNEGA ODBORA EGP
         št. 119/2017
         z dne 7. julija 2017
         o spremembi Priloge I (Veterinarske in fitosanitarne zadeve) k Sporazumu EGP [2019/726]
         SKUPNI ODBOR EGP JE –
         ob upoštevanju Sporazuma o Evropskem gospodarskem prostoru (v nadaljnjem besedilu: Sporazum EGP) in zlasti člena 98 Sporazuma EGP,
         ob upoštevanju naslednjega:
         
                     (1)
                  
                  
                     Uredba Komisije (EU) 2017/185 z dne 2. februarja 2017 o prehodnih ukrepih za uporabo nekaterih določb uredb (ES) št. 853/2004 in (ES) št. 854/2004 Evropskega parlamenta in Sveta (1) se vključi v Sporazum EGP.
                  
               
                     (2)
                  
                  
                     Uredba Komisije (EU) št. 1079/2013 (2), ki je vključena v Sporazum EGP, je prenehala veljati 31. decembra 2016, zato bi bilo treba sklic nanjo črtati iz Sporazuma EGP.
                  
               
                     (3)
                  
                  
                     Sklep Komisije 2010/680/EU (3), ki je vključen v Sporazum EGP, je bil razveljavljen z Izvedbenim sklepom Komisije (EU) 2017/478 (4) z učinkom od 1. januarja 2018 in bi ga zato bilo treba razveljaviti v okviru Sporazuma EGP.
                  
               
                     (4)
                  
                  
                     Ta sklep se nanaša na zakonodajo v zvezi z veterinarskimi zadevami. Zakonodaja v zvezi z veterinarskimi zadevami se ne uporablja za Lihtenštajn, dokler se Sporazum med Evropsko skupnostjo in Švicarsko konfederacijo o trgovini s kmetijskimi proizvodi uporablja tudi za Lihtenštajn, kakor je določeno v sektorskih prilagoditvah Priloge I k Sporazumu EGP. Ta sklep se zato ne uporablja za Lihtenštajn.
                  
               
                     (5)
                  
                  
                     Prilogo I k Sporazumu EGP bi bilo zato treba ustrezno spremeniti –
                  
               SPREJEL NASLEDNJI SKLEP:
         
            Člen 1
            Priloga I k Sporazumu EGP se spremeni:
            
                        1.
                     
                     
                        besedilo točke 20 v delu 6.1 poglavja I (Uredba Komisije (EU) št. 1079/2013) se nadomesti z naslednjim:
                        „32017 R 0185: Uredba Komisije (EU) 2017/185 z dne 2. februarja 2017 o prehodnih ukrepih za uporabo nekaterih določb uredb (ES) št. 853/2004 in (ES) št. 854/2004 Evropskega parlamenta in Sveta (UL L 29, 3.2.2017, str. 21).“;
                     
                  
                        2.
                     
                     
                        pod naslovom „AKTI, KI JIH DRŽAVE EFTE IN NADZORNI ORGAN EFTA USTREZNO UPOŠTEVAJO“ v delu 2 poglavja III se črta točka 82 (Sklep Komisije 2010/680/EU) z učinkom od 1. januarja 2018.
                     
                  
         
            Člen 2
            Besedilo Uredbe (EU) 2017/185 v islandskem in norveškem jeziku, ki se objavi v Dopolnilu EGP k Uradnemu listu Evropske unije, je verodostojno.
         
         
            Člen 3
            Ta sklep začne veljati 8. julija 2017 pod pogojem, da so bila predložena vsa uradna obvestila v skladu s členom 103(1) Sporazuma EGP (*1).
         
         
            Člen 4
            Ta sklep se objavi v sklopu EGP Uradnega lista Evropske unije in Dopolnilu EGP k Uradnemu listu Evropske unije.
            
         
         
            V Bruslju, 7. julija 2017
            
               
                  Za Skupni odbor EGP
               
               
                  Predsednica
               
               Sabine MONAUNI
            
         
         
            (1)  UL L 29, 3.2.2017, str. 21.
         
            (2)  UL L 292, 1.11.2013, str. 10.
         
            (3)  UL L 292, 10.11.2010, str. 57.
         
            (4)  UL L 73, 18.3.2017, str. 29.
         
            (*1)  Navedena ni nobena ustavna zahteva.